Ражабица ниж рази-ракиго къабул гьаруна, ракъунцин гьечIелищан баян босана, нижер мурад лъараб мехалъ велъана: налог бахъулел чагIи ратилин вукIанилан. Дица гьесие бицана, къокъ гьабун, МахIмудил зэакъалъулъ дицаго гьарурал хъвай-хъвагIаязул хIакъалъулъ, бицана Жамилат досдаса рази йикIинчIолъиялъулгицин. Ражабица абуна щибав чиясул букIунила жиндирго пикру – гIакълу-дунялалъул бичIчIи – гьелда рекьон бицунила гьез цогидазул хIакъалъулъги, хасго руччабаз, дагьаб кIодоги гьабулила.